কুড়া পক্ষীর শূন্যে উড়া

কুড়া পক্ষীর শূন্যে উড়া হল ২০২২ সালে মুক্তিপ্রাপ্ত মুহাম্মদ কাইয়ুম প্রযোজিত, রচিত ও পরিচালিত একটি বাংলাদেশী স্বাধীন চলচ্চিত্র। চলচ্চিত্রে জয়িতা মহলানবিশ ও উজ্জ্বল কবির হিমু প্রধান চরিত্রে অভিনয় করেছেন। জয়িতা মহলানবিশ উজ্জ্বল কবির হিমু সামিয়া আক্তার বৃষ্টি সুমি ইসলাম বাদল শহীদ মাহমুদ আলম আবুল কালাম আজাদ ফারজিনা আক্তার চলচ্চিত্রটির পরিচালক মুহাম্মদ কাইয়ুম ২০০০ সালের দিকে চলচ্চিত্রটি নির্মাণের পরিকল্পনা করেন। কিন্তু তখন এর অর্থায়নের জন্য কোনো প্রযোজক তিনি পাননি। এজন্য তাকে অনেক বছর অপেক্ষা করতে হয়েছে। ২০১৭ সালে এর প্রাক-প্রযোজনা শুরু হয়। বাংলাদেশের বৃহত্তম হাওর অঞ্চল হিসেবে পরিচিত সুনামগঞ্জ জেলায় চলচ্চিত্রের চিত্রগ্রহণের কাজ হয়েছে। এর চিত্রধারণ ২০১৯ থেকে ৩ বছরের জন্য হয়েছিল। চলচ্চিত্রে অভিনয় করা শিল্পীরা পেশাদার নন বরং তারা থিয়েটারে কাজ করেন। এই চলচ্চিত্রে হেমাঙ্গ বিশ্বাস ও রাধারমন দত্তের একটি করে গান ব্যবহার করা হয়েছে। ২৯ অক্টোবর ২০২২ তারিখে এর প্রিমিয়ার হয়। তবে বাংলাদেশের কোনো প্রেক্ষাগৃহ চলচ্চিত্রটি প্রদর্শনে আগ্রহী না হওয়ায় এর মুক্তি অনিশ্চিত হয়ে পড়ে। পরে পরিচালকের অনুরোধে স্টার সিনেপ্লেক্স ৪ থেকে ১০ নভেম্বর পর্যন্ত দিনে দুবার করে চলচ্চিত্রটি প্রদর্শন করতে রাজি হয়। পরবর্তীতে এটি নারায়ণগঞ্জে অবস্থিত সিনেস্কোপ ও চট্টগ্রাম শহরের সুগন্ধা সিনেমা হলেও প্রদর্শিত হয়। এটি ১৬ ডিসেম্বর ২০২২-এ কলকাতা আন্তর্জাতিক চলচ্চিত্র উৎসবে প্রদর্শিত হয়। কন্টিনেন্টাল এন্টারটেইনমেন্ট আন্তর্জাতিকভাবে চলচ্চিত্রটি মুক্তি দিতে সম্মত হয়েছে। ২৯ অক্টোবর তারিখে চলচ্চিত্র সমালোচক বিধান বিবেরু ফেসবুকে লিখেছেন, "কুড়া পক্ষীর শূন্যে উড়া বাংলাদেশের হাওর অঞ্চলের ভূপ্রকৃতি, জলবায়ু, চাষাবাদ, মিথ, রিচুয়াল, মানুষের জীবনযাপনের এক প্রামাণ্য দলিল হয়ে থাকবে। কাহিনিচিত্র না হয়ে ছবিটি প্রামাণ্যচিত্র হলেই বরং অন্য উচ্চতায় যেতে পারত।" দ্য বিজনেস স্ট্যান্ডার্ডের সৈকত দের মতে, চলচ্চিত্রের পরিচালক এর মূল শৈল্পিক বৈশিষ্ট্যগুলো ফুটিয়ে তোলার জন্য গল্পের সাথে আপস করেননি। এখানে হাওর অঞ্চলের মানুষের জীবন, ঐতিহ্য ও সংস্কৃতি তুলে ধরা হয়েছে। চ্যানেল আইয়ের ওয়েবসাইটে প্রকাশিত একটি পর্যালোচনায় শফিক সাঁই চলচ্চিত্রের গল্পের প্রশংসা করে লিখেছেন যে আলো ও রঙের ব্যবহার না করার ফলে দৃশ্যগুলো জীবন্ত হয়ে উঠেছে। তার মনে হয়েছে যে অভিনেতারা এখানে এত ভাল অভিনয় করেছেন যে তারা অভিনয় করছেন বলেও মনে হয়নি। তবে তিনি এটাও অনুভব করেছিলেন যে কিছু ক্ষেত্রে চরিত্রগুলো সংলাপ বলার সময় সাবলীলতা বজায় রাখতে পারেনি। ব্রাত্য রাইসু ফেসবুকে লিখেছেন, পরিচালক মধ্যবিত্তের দৃষ্টিকোণ থেকে গল্পের চরিত্রগুলো তুলে ধরেননি। দ্য ডেইলি স্টার পত্রিকার মনিরা শারমিন ছবিটির চিত্রধারণের প্রশংসা করলেও তাতে নতুনত্ব কিছু নেই বলে মনে করেন। তার মতে এর গল্প লেখা হয়েছে বাণিজ্যিক ধারার বিপরীতে। তিনি চলচ্চিত্রটির সাথে পথের পাঁচালী চলচ্চিত্রের মিল খুঁজে পান। বাংলা ট্রিবিউনের আহসান কবির লিখেছেন, "এই ছবির সবচেয়ে বড় দিক জীবন ঘনিষ্ঠতা। এদেশের আর কোনও ছবিতে এত বিশাল ক্যানভাসে চিত্রধারণের কাজ হয়নি বলা যায়। হাওরের জীবনের সবটা যেমন ছবিতে আছে, তেমনি জল, ঋতুচক্র, ঝড়, জলের মাতম, বাঁধ ভাঙন, বিয়ের আনন্দ, অভাব আর জীবনের অনিশ্চয়তা যেভাবে চিত্রিত হয়েছে তাতে এটা বাংলাদেশের একটা মাইলফলক ছবি হিসেবেই থেকে যাবে।" মুহাম্মদ কাইয়ুম চলচ্চিত্রটির সিক্যুয়েল নির্মাণের পরিকল্পনা করেছেন যার চিত্রগ্রহণের কাজ ২০২৩ সালে শুরু হওয়ার কথা রয়েছে। "২ যুগের লালিত স্বপ্নের ছবি 'কুড়া পক্ষীর শূন্যে উড়া'"। দৈনিক ইত্তেফাক। ৫ নভেম্বর ২০২২। সংগ্রহের তারিখ ২২ ডিসেম্বর ২০২২।  "'Kura Pokkhir Shunne Ura' wins Best Film at Kolkata International Film Fest" [কলকাতা আন্তর্জাতিক চলচ্চিত্র উৎসবে শ্রেষ্ঠ চলচ্চিত্র পুরস্কার জিতেছে 'কুড়া পক্ষীর শূন্যে উড়া']। দ্য ডেইলি স্টার (ইংরেজি ভাষায়)। ২২ ডিসেম্বর ২০২২। সংগ্রহের তারিখ ২২ ডিসেম্বর ২০২২।  "এ সপ্তাহের সিনেমা: 'কুড়া পক্ষীর শূন্যে উড়া'"। আজকের পত্রিকা। ৪ নভেম্বর ২০২২। সংগ্রহের তারিখ ২২ ডিসেম্বর ২০২২।  আলী, শিপন (৩০ অক্টোবর ২০২২)। "'কুড়া পক্ষীর শূন্যে উড়া' নিতে চাচ্ছে না হলগুলো"। নিউজবাংলা২৪.কম। সংগ্রহের তারিখ ২২ ডিসেম্বর ২০২২।  "'কুড়া পক্ষীর শূন্যে উড়া' অবশেষে পেল ওড়ার অবলম্বন"। বিডিনিউজ২৪.কম। ৩ নভেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  দে, সৈকত (১৪ নভেম্বর ২০২২)। "'কুড়া পক্ষীর শূন্যে উড়া': বিপন্ন মানুষের গল্প"। দ্য বিজনেস স্ট্যান্ডার্ড। সংগ্রহের তারিখ ২২ ডিসেম্বর ২০২২।  আলী, মোহাম্মদ ইয়াকুব (৯ নভেম্বর ২০২২)। "কুড়া পক্ষীর শূন্যে উড়া যেন গ্রাম বাংলার সংগ্রামী জীবনের চিত্রায়ন"। জাগো নিউজ।  হোসেন, মকফুল (২৪ ডিসেম্বর ২০২২)। "কুড়া পক্ষী উড়ল কলকাতায়, ডানা মেলবে বিশ্বজুড়ে"। প্রথম আলো। সংগ্রহের তারিখ ২৪ ডিসেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "কলকাতায় প্রশংসিত 'কুড়া পক্ষীর শূন্যে উড়া'"। প্রথম আলো। ১৭ ডিসেম্বর ২০২২। সংগ্রহের তারিখ ২২ ডিসেম্বর ২০২২।  সাঁই, শফিক (১৬ নভেম্বর ২০২২)। "কুড়া পক্ষীর শূন্যে উড়া: দীর্ঘ হৃদয়গ্রাহী ও বাস্তব গল্পের ছবি"। চ্যানেল আই। সংগ্রহের তারিখ ২২ ডিসেম্বর ২০২২।  "'গরিবি গল্প', 'ক্লিশে' এবং 'কুড়া পক্ষীর শূন্যে উড়া'"। আমাদের সময়। ১৫ নভেম্বর ২০২২। সংগ্রহের তারিখ ২২ ডিসেম্বর ২০২২।  শারমিন, মনিরা (২১ নভেম্বর ২০২২)। "কুড়া পক্ষীর শূন্যে উড়া: প্রান্তজনের বিদীর্ন-বিষন্নতার চিত্রণ"। দ্য ডেইলি স্টার। সংগ্রহের তারিখ ২২ ডিসেম্বর ২০২২।  কবির, আহসান (৭ নভেম্বর ২০২২)। "কুড়া পক্ষীর শূন্যে উড়া: হাওরের অনবদ্য জীবনগাঁথা"। বাংলা ট্রিবিউন। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  "সেরা অভিনেতা চঞ্চল চৌধুরী, অভিনেত্রী জয়া-শিমু"। banglanews24.com। ২০২৩-১০-৩১। সংগ্রহের তারিখ ২০২৩-১০-৩১।  বাংলা চলচ্চিত্র প্রবেশদ্বার বাংলা মুভি ডেটাবেজে কুড়া পক্ষীর শূন্যে উড়া ইন্টারনেট মুভি ডেটাবেজে কুড়া পক্ষীর শূন্যে উড়া (ইংরেজি)